เห็นด้วยรวมข้อสอบโอเน็ต- 9 วิชาสามัญ
ส่งต่อคณะทำงานหารือรายละเอียด ทปอ.ขานรับหวังลดจำนวนสอบดร.อำนาจ วิชยานุวัติ เลขาธิการคณะกรรมการการศึกษาขั้นพื้นฐาน (กพฐ.) เปิดเผยว่า จากการประชุมหารือแนวทางการดำเนินการการทดสอบ โอเน็ต แกต/แพต วิชาสามัญ 9 วิชา ปีการศึกษา 2563 โดยมีนายณัฏฐพล ทีปสุวรรณ รมว.ศึกษาธิการ (ศธ.) เป็นประธาน ที่ประชุมประกอบด้วยสถาบันทดสอบทางการศึกษา (สทศ.) ที่ประชุมอธิการบดีแห่งประเทศไทย (ทปอ.) สพฐ. สำนักงานปลัด ศธ. เนื่องจากปัจจุบันนักเรียนชั้น ม.6 ต้องสอบข้อสอบหลายครั้ง เพื่อนำคะแนนคัดเลือกเข้าเรียนต่อมหาวิทยาลัย ทำให้เกิดความเครียด ซึ่ง รมว.ศธ.ได้มอบนโยบายว่า ให้ทุกฝ่ายหารูปแบบการทดสอบที่สามารถวัดความรู้ ทักษะ สมรรถนะของผู้เรียนได้ รวมทั้งวัดศักยภาพได้ตรงกับโจทย์การพัฒนาประเทศ เพิ่มขีดความสามารถในการแข่งขันของประเทศ ขณะที่ ทปอ.ได้นำเสนอข้อสอบการคัดเลือกสามารถนำมารวมกันได้ ได้แก่ ข้อสอบที่วัดเนื้อหา คือ โอเน็ต กับวิชาสามัญ 9 วิชา หลังจากนี้จะให้คณะทำงานประชุมหารือกันในรายละเอียด ทั้งนี้ การปรับปรุงข้อสอบใหม่ดังกล่าวต้องประกาศให้เด็กทราบล่วงหน้า 3 ปี โดยจะใช้ในปี 2566 มีการประกาศให้ทราบปลายปี 2563 ส่วนการสอบโอเน็ต ปีการศึกษา 2563 ซึ่งปีนี้เลื่อนวันเปิดภาคเรียน ดังนั้น วันสอบโอเน็ต ม.6 คาดว่าจะสอบปลาย มี.ค. ตามด้วย แกต/แพต วิชาสามัญ 9 วิชา ให้เสร็จก่อนสงกรานต์ด้าน ดร.พีระพงศ์ ตริยเจริญ ผช.เลขาธิการที่ประชุมอธิการบดีแห่งประเทศไทย (ทปอ.) กล่าวว่า แนวทางการรวมข้อสอบโอเน็ตกับวิชาสามัญ 9 วิชา เข้าเป็นข้อสอบชุดเดียวกัน เป็นแนวทางที่ตรงกับสิ่งที่ ทปอ.เคยคิดที่จะลดจำนวนการสอบลง โดยข้อสอบจะแบ่งออกเป็น 2 ส่วน ได้แก่ ส่วนความรู้ และส่วนความถนัด โดยส่วนความรู้จะแบ่งเป็น 2 ส่วน ได้แก่ ความรู้พื้นฐาน ซึ่งก็คือข้อสอบโอเน็ตเดิม และความรู้ประยุกต์ หรือวิชาสามัญ 9 วิชา ซึ่งล่าสุด ทปอ.ได้นำเสนอแนวคิดนี้ต่อ สพฐ. และผู้บริหาร สพฐ.ก็เห็นด้วย และรายงานให้ รมว.ศธ.ทราบ ซึ่ง รมว.ศธ.ก็เห็นด้วย จึงได้ประชุมร่วมกับ รมว.ศธ.อีกครั้ง เมื่อที่ประชุมเห็นด้วยในหลักการ ก็จะนำไปประชุมหารือเพื่อที่จะดำเนินการต่อส่วนปฏิทินการสอบโอเน็ต แกต/แพต วิชาสามัญ 9 วิชา ปีการศึกษา 2563 ที่ต้องขยับตามการเลื่อนวันเปิดภาคเรียนนั้น ดร.พีระพงศ์ กล่าวว่า ขณะนี้มีปฏิทินเบื้องต้นแล้ว แต่อยู่ในระหว่างการหารือทุกฝ่ายที่เกี่ยวข้อง เบื้องต้น สทศ. และ สพฐ.เห็นด้วยแล้ว เหลือเพียงมหาวิทยาลัยต่างๆ ว่าปฏิทินที่เสนอลงตัวกับแผนงานของมหาวิทยาลัยหรือไม่ ซึ่งคาดว่าจะได้ข้อสรุปอย่างช้าที่สุด คือหลังเปิดเรียนภาคเรียนที่ 1/2563 หรือเดือน ก.ค.-ส.ค.นี้.
จากการประชุมหารือแนวทางการดำเนินการการทดสอบ โอเน็ต แกต/แพต วิชาสามัญ 9 วิชา ปีการศึกษา 2563
สอบโอเน็ต,GAT,PAT,สถาบันทดสอบทางการศึกษา,ลดจำนวนการสอบ,เลื่อนวันเปิดภาคเรียน,ข่าววันนี้,การศึกษา